kui need kükitavad pesades, lebavad varitsedes tihnikus?
Kes valmistab kaarnale roa, kui ta pojad karjuvad Jumala poole, toiduta ümber hulkudes?
Iiob 39 Kas sa tead kaljukitsede poegimisaega, kas valvad hirvede sünnitust?
Kas sa loed nende tiinuskuid ja tead aega, millal nad poegivad,
kui nad kõveraks tõmbudes vasikaid heites oma ihuviljast vabanevad?
Nende vasikad kosuvad, kasvavad avaral aasal, lähevad ära ega tule tagasi nende juurde.
Kes on sebra lahti lasknud ja kes on valla päästnud metseesli köidikud,
kellele ma olen seadnud koduks lagendiku ja elukohaks soolakõrbe?
Ta naerab linna kära, sundija kisa ta ei kuule.
Ta uitab mägedel, oma karjamaal, ja otsib kõike, mis aga haljas on.
Kas metshärg tahab sind teenida? Kas ta jääb ööseks su sõime juurde?
Kas sa saad metshärja siduda köiega vaole? Kas ta äestab su järel orumaad?
Kas sa võid loota tema peale, kuigi ta rammult on suur, ja jätta oma töö tema hooleks?
Kas sa usud, et ta toob tagasi ja kogub su seemne rehealusesse?
Psalm 29 Taaveti laul. Andke Issandale, te jumalalapsed, andke Issandale au ja võimus!
Andke Issandale tema nime au, pühas ehtes kummardage Issandat!
Issanda hääl on vete peal; auhiilguse Jumal müristab; Issand on suurte vete peal.
Issanda hääl kostab võimsasti; Issanda hääl kostab toredasti.
Issanda hääl murrab seedreid, Issand murrab katki Liibanoni seedrid.
Ta paneb Liibanoni karglema nagu vasika ja Sirjoni nagu noore metshärja.
Issanda mürina hääl purskab tuleleeke.
Issanda mürina hääl paneb kõrbe värisema; Issand paneb Kaadesi kõrbe värisema.
Issanda mürina hääl paneb emahirved poegima, ta laasib metsad paljaks. Ent tema templis ütlevad kõik: „Oh seda auhiilgust!”
Issand istus aujärjel veeuputuse tulles, ja Issand jääb kuningaks igavesti!